cyanic-selkie/wikianc huggingface dataset:
Ammon
Forholdet til Assyria
En tid senere var den ammonittiske kongen Amminadab I blant de som betalte tributt som ble skadelidende som følge av den store arabiske hærtoktet til Assurbanipal. Andre konger som er bevitnet i samtidige kilder er Barakel (attestert i flere samtidige segler) og Hissalel som regjerte en gang rundt 620 f.Kr. Hissalel er nevnt i en inskripsjon på en flaske funnet ved Hesbon i Jordan sammen med sin sønn, kong Amminadab II, som regjerte en gang rundt 600 f.Kr.
I persisk, makkabeeisk og romersk tidsaldre
Den siste notis om ammonittene er under Justin Martyr (100-tallet e.Kr.) i hans Dialoger med Trypho (§ 119) hvor det er føyd til at de er fortsatt et tallrikt folk, konsentrert sør for Palestina.
E-handelssekretariatet
E-handelssekretariatet var et norsk forvaltningsorgan under Fornyings- og administrasjonsdepartementet. Sekretariatets målsetting var å øke fokus på bruken av elektronisk handel («e-handel») i offentlig sektor, samt sikre videreutvikling av elektroniske tjenester og støttefunksjoner i forbindelse med effektivisering av offentlige innkjøp.
E-handelssekretariatet ble etablert i 2005 som en videreføring av sekretariatsfunksjonen for Program for elektronisk handel i det offentlige (E-handelsprogrammet) i Statens forvaltningstjeneste. Sekretariatet ble innlemmet i Direktoratet for forvaltning og informasjons- og kommunikasjonsteknologi fra 1. januar 2008 sammen med Norge.no og Statskonsult.
Loimaa
Loimaa er en finsk kommune i landskapet Egentliga Finland. Kommunen har, etter sammenslåingen med kommunene Alastaro og Mellilä 1. januar 2009, cirka 17 100 innbyggere og et areal på 852 km² hvorav 3,88 km² er vann.
Loimaa er en finskspråklig kommune som grenser til kommunene Oripää, Pöytyä, S:t Mårtens, Koskis, Somero (på ett punkt), Ypäjä, Humppila, Punkalaidun, Vittis og Säkylä.
Vennskapsby i Norge er Skien.
Christina av Hessen-Kassel
Christina av Hessen-Kassel (født 10. januar 1933, død 21. november 2011) var prins Andrej av Jugoslavias første kone. Sammen fikk de en datter, prinsesse Tatjana, og en sønn, prins Hristofor. Christina ble gift den 2. august 1956, Kronberg, og skilte seg i år 1962. Datter av Christoph av Hessen-Kassel (født 1901) og Sofia av Hellas (født 1914).
José Sanjurjo
José Sanjurjo y Sacanell (født 28. mars 1872 i Pamplona, død 20. juli 1936 i Estoril i Portugal) var en spansk general, militærguvernør, hærfører og sjef for Guardia Civil.
Den andre spanske republikken
Han var sentral i opprettelsen av Den andre spanske republikken, da han som sjef for Guardia Civil nektet å støtte kong Alfonso XIII.
Etter en rekke voldelige konfrontasjoner rundt om i landet, ble han avsatt av republikkens statsminister Manuel Azaña som sjef for Guardia Civil, og Sanjurjo følte seg dårlig behandlet og prøvde på et mislykket statskupp i august 1932. Han og andre medsammensvorne ble arrestert, blant dem José Antonio Primo de Rivera og i alt 140 deltakere ble deportert til Spansk Sahara. Sanjurjo ble først dømt til døden, deretter til fengselsstraff, men ble snart benådet, etter at Alejandro Lerroux ble statsminister i en sentrum/høyre-regjering etter valgene 19. november 1933. Sanjurjo reiste da i frivillig eksil til Lisboa og organiserte motstanden mot republikken.
Opprør og død
Han var ved siden av Francisco Franco og Emilio Mola en av lederne for opprøret mot den sosialistiske regjeringen i 1936 som ble innledningen til den spanske borgerkrigen. Han var tiltenkt som statssjef i Spania etter opprøret, men døde i et flystyrt.
Fotbinding
Fotbinding eller fotsnøring (kinesisk: 缠足, pinyin: chánzú, jyutping: gwo2 goek3; eller Pe̍h-ōe-jī: pa̍k-kha) var en kinesisk skikk der kvinners føtter ble deformert ved å bøyes dobbelt og snøres stramt fra tidlig barndom. De tilsynelatende bittesmå føttene ble kalt liljeføtter eller gylne lotus.
Historikk
{| Korte tekster tyder på at små føtter var ettertraktet hos kvinner så tidlig som under Han-dynastiet. Den første dokumenterte referansen til snøring av føtter stammer fra Tang-dynastiet i Nanjing, som hyller dansepikene som var kjent for sine bittesmå føtter. Dette ble gradvis standard for kvinnelig skjønnhet ved keiserhoffet, og etter hvert innarbeidet også hos dem blant de lavere klasser som hadde råd til det. Betegnelsen «gyllen lotus» stammer fra Tang-dynastiet rundt 920, da keiser Li Yu forlangte at hans favorittkonkubine, Velduftende Pike, skulle vikle føttene sine inn i silkebånd og danse på en plattform formet som en gyllen lotus.
En rekke kinesiske kvinner har fortalt hva de ble utsatt for. Ning Lao ble født i 1867 i en fattig familie som utsatte fotsnøringen hennes til hun var syv år «fordi hun var så glad i å løpe og leke». Hun fikk nok et par års utsettelse fordi hun ble syk. Men da hun var ni år, tok snøringen til, så vond at hun «måtte krype på knærne i to år». Hun ble giftet bort som 14-åring til en mann som etter hvert solgte den 4 år gamle datteren deres så han fikk penger til opium. Da tok Ning Lao den andre datteren deres og rømte. Hun forsørget dem ved å arbeide som kokke etter å ha fjernet fotbandasjene sine. Da kunne hun gradvis gå igjen uten smerter.
Fotsnøringen utsatte pikene for infeksjoner, lammelse og muskelatrofi. En kvinne fortalte at hun som syvåring ble utsatt for de to tingene som ville gjøre vondt: Hull i ørene til gulløreringer, og fotsnøring. Moren hennes fant en lykkebringende dag. Datteren gråt og ba om utsettelse, men moren stod fast på at en gunstig dag ville minske smertene, og føttene ble vasket og påsmurt alun. De stramme bandasjene gjorde ulidelig vondt, og om sommeren luktet føttene stramt og vondt av blod og materie; om vinteren var de kalde og verket enda verre om de kom i nærheten av varmen. De fire tærne som var bøyd inn under fotsålen, lignet døde insektlarver. Annenhver måned var det skobytte, og hvert nytt par var 2-3 mm mindre enn det forrige.
Til å begynne med utbredte skikken seg bare i de rikere deler av det nordlige Kina, men mot slutten av Qing-dynastiet var den vanlig praksis i alle sosiale klasser over hele Kina. Men mandsjuene praktiserte den ikke og fattet en rekke vedtak som forbød den, første gang i 1636, så i 1638 og 1664. Selv gikk mandsju-kvinner med platåsko for å etterligne de kinesiske kvinnenes ustø, svaiende gange.
På 1600-tallet begrunnet forfatteren Lu Xian fotsnøringen slik:
Taipingopprørerne på 1800-tallet forsøkte å stanse fotbinding på sine områder. Men deres administrative apparat hadde ingen særlig gjennomslagskraft. I opprørets opprinnelige kjerneområde blant hakka minoriteten var det ikke noe større problem: Hakkakvinners føtter ble ikke snørt, kanskje fordi all arbeidskraft var etterspurt i det arbeidsintensive jordbruket.
Kristne misjonærer gikk også imot skikken. For utlendinger, kinesiske nasjonalister og feminister av forskjellige avskygninger ble fotbindingen sett på som et utslag av det som var bakut og skammelig i datidens Kina.
Viktige pådrivere for forbudet var The Natural Foot Society, stiftet i 1895 av britiske Alicia Little og et titalls andre britiske kvinner som bodde i Kina, og et eget anti-fotsnøringsselskap som kinesiske kvinner opprettet etter å ha blitt inspirert av Alicia Littles folkemøter.
Etter at Folkerepublikken Kina ble grunnlagt i 1949, ble skikken igjen strengt forbudt, under henvisning til kvinners likeverd men også for å få utnyttet kvinnelig arbeidskraft «i byggingen av sosialismen». Arbeidet mot skikken gikk videre; blant de kommunistiske aktivister mot fotbinding må nevnes Deng Yingchao. Hun var hustru til landets senere nasjonale leder, Deng Xiaoping.
Den siste fabrikken som fremstilte sko for bundne føtter, ble nedlagt i 1988. Så sent som i 2007 fantes det gamle kinesiske kvinner med snørte føtter.
Lubomír Štrougal
Lubomír Štrougal (født 19. oktober 1924 i Veselí nad Lužnicí, død 6. februar 2023) var en tsjekkisk jurist og kommunistisk politiker som var Tsjekkoslovakias statsminister i perioden 28. januar 1970 til 12. oktober 1988.
Biografi
Etter å ha arbeidet for den tyske industrien under andre verdenskrig (Totaleinsatz, tvangsarbeid), fullførte han rettsstudiene ved Karlsuniversitetet i Praha. I perioden etter dette meldte han seg inn i det tsjekkoslovakiske kommunistpartiet (KSC), og fra slutten av 1950-tallet var han også medlem av partiets sentralkomité. Fra 1859 til 1961 tjenestegjorde han som landbruksminister, og fra 1961 til 1965 var han innenriksminister.
I april 1968 ble han utnevnt til visestatsminister under Oldřich Černík. Da Prahavåren inntraff var han først motstander av invasjonen med militærstyrker i Warszawapakten, men han skiftet etterhvert retning til å bli en markant rival til Gustáv Husák med den såkalte «normaliseringsprosessen».
Štrougal ble selv utnevnt til statsminister i slutten av januar 1970, og tjenestegjorde som dette i nesten 18 år frem til midten av oktober 1988. På grunn av konflikter med den tidligere partiformannen Milouš Jakeš valgte han å gå av som statsminister.
Under fløyelsrevolusjonen på senhøsten 1989 var Štrougal en av kandidatene til å innta lederrollen i kommunistpartiet, men han valgte å ikke innta et aktivt engasjement og trakk seg tilbake fra politikken, noe som gjorde at han ble utvist fra kommunistpartiet i februar 1990.
Byrået for dokumentasjon og utredning av det kommunistiske politiets forbrytelser i Tsjekkia (tsjekkisk: UDV) anklaget Štrougal for at han, i sin funksjon i 1965, hindret utredning av forbrytelser utført av den kommunistiske statens sikkerhetsmyndigheter i 1948 og 1949. Domstolen i Praha løslot ham i 2002 på grunn av bevismangel.
Fylkesvei 3326
Fylkesvei 3326 går mellom Sandnes i Seljord og Kilen i Kviteseid. Veien er 15,4 km lang.
Venonaprosjektet
Venona-prosjektet var et samarbeidsprosjekt mellom amerikansk og britisk etterretningstjeneste om deschiffrering av sovjetiske, hemmelige etterretningsmeldnger. Fra 1942 og fremover hørte og lagret U.S. Army Signal Security Agency en stor mengde sovjetisk meldingstrafikk, Selv om meldingene var kodet ved hjelp av et engangsnøkkel-system, viste det seg at en del av meldingene kunne dekodes. Dette skyldtes til dels at agenter av og til benyttet systemet feilaktig, for eksempel ved at de flere ganger brukte samme engangsblad av kodenøkkelen. Arbeidet med deschiffreringen pågikk særlig iherdig fra 1946 og til 1980, og ca. 2 200 meldinger kunne deschiffreres og oversettes.
Tidlig under den kalde krigen var Venonaprosjektets funn av stor betydning for vestlig etterretning. Selv om de aller fleste av meldingene som lot seg deschiffrere var fra tiden frem til 1945, fikk funnene betydning også for ettertiden, særlig i forbindelse med identifikasjonen av sovjetiske agenter. Blant de som ble identifisert delvis på grunn av Venone, var Harry Dexter White.
Litteratur
Battle of Wits; by Steven Budiansky. An overview in one volume of cryptography in WWII.
Slaney
Slaney (irsk: An tSláine) er en elv sørøst i Irland. Den har sitt utspring i Lugnaquilla vest for Wicklowfjellene, og renner vestover og deretter sørover gjennom grevskapene Wicklow, Carlow og Wexford i 117,5 km, før den munner ut i St George’s Channel i Irskesjøen ved byen Wexford. Slaneys elvemunning i Wexfords havn er bred og grunn. Nedslagsfeltet til elven Slaney er 1 762 km2. Den langsiktige gjennomsnittlige strømningshastigheten til elven Slaney er 37,4 m3/s. Av byer langs Slaney er Stratford-on-Slaney, Baltinglass, Tullow, Bunclody, Enniscorthy og Wexford. Gjennom elvens løp krysses den av 32 veibroer og en jernbanebro.
Dyreliv
Det finnes variert og rikt dyreliv i elvens omgivelser. I Wicklow er det flokker med hjortedyr, samt svaner, fossekaller, villender, hegre og isfugl. I skumringen kan det observeres flaggermus, ugler og oter, mens elvemunningens gjørme er foretrukket av hettemåker, rødstilker og tjelder. Den sjeldne laksanden kan sees på Slaney ved Kildavin. I sesongen fiskes det laks, ørret og gjedde i elven.
Historie
Klaudios Ptolemaios’ verk Geographia fra 100-tallet e.Kr. beskrev en elv som heter Μοδοννος (Modonnos, «gjørmestrand») som muligens kan ha vært en referanse til elven Slaney, selv om forskere fortsatt er delte om problemet ettersom Ptolemaios oppholdt seg i Egyp og i beste fall hadde annenrangs kilder om Irland.
Bielver
Bielver til Slaney er blant annet elvene Derreen, Derry, Clody, Bann, Urrin, Boro og Sow.
Mafia (andre betydninger)
Mafia kan referere til
Grønnegata (Tromsø)
Grønnegata i Tromsø er parallellgata vest for Storgata. Navnet fikk den på tidlig 1800-tallet fordi den grenset til skog og beiteland (grønt). Grønnegata ble anlagt på 1830-tallet og var i mange tiår bebodd hovedsakelig av middelklasse og arbeidere.
Kjente bygninger
Grønnegata 21-23 fra 1984 er en noen av Tromsøs første bygninger bygd i postmoderne stil. Bygningen ble i 2003 tildelt arkitekturprisen Houens fonds diplom. Tromsøysund meieri lå i Grønnegata 37/39 fra 1907 til 1960. Bygningen ble på 90-tallet omgjort til utested med navnet Meieriet (nå nedlagt).
I 1969 ble Fokus kino bygd, selve kinoens innmat ble i 2005 revet, men taket med den unike hyperbol paraboloide formen ble beholdt og huser Tromsø bibliotek og byarkiv med glassfasade i 2005. Fokus Kino ligger i underetasjene i samme bygg som Tromsø rådhus.
På østsiden vis-à-vis Fokus ligger KulturHuset i Tromsø som er en konsertscene som også brukes til kinoforestillinger under Tromsø Internasjonale Filmfestival, på samme plan som Grønnegata ligger Kafe Sånn. Øst for Torgallmenningen langs Grønnegata ligger parken med Musikkpaviljongen fra 1892 og statue av Kong Haakon 7. Nord for parken ligger katolske domkirken på østsiden og Nordlysbygget på vestsiden. Kjøpesenteret Veitasenteret har inngang fra oversiden rett nord for den katolske kirka.
Flere hoteller Thon Hotel Tromsø, City Living Hotel Tromsø, Viking Hotell Tromsø, Thon Hotel Polar. Sentrale samfunnsinstitusjoner som Vinmonopolet og Tromstrygd holder også til i Grønnegata.
I Grønnegata 122 ligger en seksetarsjes blokk, oppført 1958 og 1961 og tegnet av Jan Inge Hovig. Bygget huset tidligere Troms fylkesadministrasjon og var fra 1996 til 2015 Tromsø politihus, før bygget overtas av NAV.
I Grønnegata er det også inn- og utkjøring for det utsprengte parkeringsanlegget Fjellet Parkeringshus.
Kryssende gater
Grønnegata starter fra Muségata Grønnegata fortsetter under navnet Rektor Steens gate.
Tokugawa Ieyasu
Tokugawa Ieyasu (徳川家康), egentlig Matsudaira Takechiyo, (født 31. januar 1543 på borgen Okazaki i Japan, død 1. juni 1616 i Sumpu) var en japansk shogun. Han grunnla Tokugawashogunatet, som varte fra 1603 og frem til Meijirestaurasjonen i 1868.
Tidlige år
Ifølge japansk tidsregning ble han født i ellevte år av Tenbun-æraen i provinsen Mikawa (del av nåværende prefektur Aichi). Faren, Matsudaira Hirotada, var områdets daimyo, og Ieyasu ble opprinnelig kalt Matsudaira Takechiyo. Da han var 7 år gammel, ble han tatt til gissel av Imagawa-familien i Sumpu. Der lærte han å krige og å administrere.
Tilbakekomsten
Da overhodet til Imagawa-familien døde, vendte Ieyasu tilbake til sin egen landsdel og innledet en lang og godt planlagt maktkamp.
Han hadde også den best organiserte og mest produktive godset i landet ved fiskelandsbyen Edo, tidligere kjent som Yeddo. Nå heter byen Tokyo.
Grader og bakgrunn
Tokugawa var en daimyo fra Kanto-regionen i det østlige Japan. Hans domener produserte 2 557 000 koku ris og han hadde 38 daimyoer under seg. Etter Toyotomi Hideyoshis død i 1598 ble Tokugawa gjort til en av hans umyndige arvingers formyndere. I kraft av sin dominante stilling kunne han dog snart utmanøvrere de øvrige formynderne og ta over makten selv i 1600. I 1603 fikk han keiseren til å utnevne ham til shogun. Tokugawa-shogunatet kom til å bestå helt til 1868.
Sankt Mårtens kommune
S:t Mårtens (finsk: Marttila) er en finsk kommune i landskapet Egentliga Finland. Kommunen har cirka 2 000 innbyggere og et areal på 196 km² hvorav 0,94 km² er vann. S:t Mårtens er en finskspråklig kommune som grenser til kommunene Pemar, Salo, Koskis, Loimaa, Pöytyä og Lundo.
Quebrada de Humahuaca
Quebrada de Humahuaca er en fjelldal som ligger i provinsen Jujuy, nordvest i Argentina og ca. 1649 km nord for hovedstaden Buenos Aires. Den er ca. 155 km lang, og er avgrenset av Altiplano i vest og nord, av Andes-fjellene i øst, og av de varme slettene Valles Templados i sør.
Navnet Quebrada (bokstavelig oversatt: «brutt») kan oversettes som en dyp dal eller kløft. Den har også fått navnet sitt fra Humahuaca, en liten by med 11 000 innbyggere i fjelldalen. Elven Río Grande, som er tørr om vinteren, renner gjennom Quebrada på sommeren.
Regionen har alltid vært et knutepunkt for økonomisk, sosial og kulturell kommunikasjon. Den ble befolket for over 10 000 år siden av de første jegere og samlere, noe som er dokumentert av betydelig forhistoriske historier. Stedet var en viktig handelsvei for Inka-riket i det 15. århundre, da det var en viktig kobling mellom visekongedømmet Río de la Plata og visekongedømmet i Peru. Stedet var også viktig i den argentinske uavhengighetskampen, med flere slag og kamper.
Quebrada de Humahuaca ble lagt til på UNESCOs verdensarvliste den 2. juli 2003.
Finn Lützow-Holm
Finn Lützow-Holm (født 28. mai 1890 i Nesseby i Finnmark, død 4. mai 1950 i Oslo) var en norsk marineoffiser og flyger som var med blant andre Roald Amundsen på flere pionertokt i Arktis.
Bakgrunn
Finn Lützow-Holm flyttet til Risør da han var to år. Faren hadde fått jobb som sogneprest i sørlandsbyen. Etter oppveksten i Risør tok han examen artium 1907 og Sjøkrigsskolen 1912.
Militær
Lützow-Holm ledet an med to Hansa W.33 (F.18 og F.22 på D/S Ingertre) i leteekspedisjonene etter Roald Amundsen i juni 1925 og førte det første postflyet (flybåten N-25) til England, fra Oslo til Harwich, i mars 1927. Året etter fløy han det første toktet etter at Umberto Nobile ble meldt savnet nordom Svalbard i 1928, og da Roald Amundsen på Latham forsvant var Lützow-Holm også med og fløy Hansa-Brandenburg W.33 (F.36) på den leteaksjonen.
Kwanzaa
Kwanzaa er en moderne syvdagers afroamerikansk høytid som varer fra 26. desember til 1. januar, og som feires nesten utelukkende i USA. Navnet kommer fra swahiliuttrykket matunda ya kwanza, «de første fruktene». Den ligger altså i umiddelbar etterkant etter den kristne julens hovedfest, og representerer også et sekulært feiringsalternativ.
Høytiden ble innstiftet av den afroamerikanske nasjonalisten Ron «Maulana» Karenga og ble feiret for første gang i 1966 i California. Høytiden var ment å gi afroamerikanere et bånd til sin kulturelle og historiske arv fra Afrika. Samtidig er høytiden ifølge Karenga basert på felles humanistiske grunnprinsipper. Den er ikke tradisjonelt religiøs av karakter.
Finn Lützow-Holm
Militær
Derpå hentet han Lars Christensens nye «Quartssiluni», et Lockheed Vega fra USA, til bruk på den tredje Norvegia-ekspedisjonen i 1929-1930 med Riiser-Larsen, hvor Bouvetøya ble kartlagt med et Hansa-Brandenburger W.33 (F.18), og de to pilotene plantet et norsk flagg på Enderby Land den 22. desember 1929. Innlagt i Cape Town med blindtarmbetennelse kunne han ikke fortsette på den fjerde i 1930.
I tiden 1931-34 var han på nytt ved Marinens flyfabrikk, før han gikk til Marinens flyvåpen og i desember 1935 mistet foten under krasj i Italia med et Breda Ba.28-fly de hadde anskaffet.
Han ble kommandør og sjef for Marinens flyvåpen i 1938, samtidig med at han fortsatte som prøveflyger for flyfabrikken.
Under andre verdenskrig flyktet han til Sverige i 1941 og fløy til Skottland og var i London ut krigen som leder i eksil, sammen med Hjalmar Riiser-Larsen.
Etter krigen gikk han til marinen og var ved Sjøforsvarets overkommando.
Hans sønn Ole Lützow-Holm (1922-42) var cand.jur. drev illegal pengehjelp og nyhetsformidling og var blant 17 som ble henrettet ved Trandumskogen.
Hans Svartdahl
Hans Svartdahl (født 11. oktober 1920 i Skiptvet, død 15. november 2008 i Bærum) var en predikant tilknyttet den norske Pinsebevegelsen. Svartdahl har virket som evangelist, forstander, bibellærer og misjonær siden 1943. Svartdahl er far til pinsepredikantene Aril Svartdahl og TV-pastor Egil Svartdahl.
Biografi
Svartdahl virket de første årene, fra 1943, som evangelist i pinsebevegelsen. I 1946 reiste han ut som misjonær til India. Sammen med sin kone Ruth virket de på misjonsfeltet fram til 1951. Tilbake i Norge ble Svartdahl igjen engasjert som evangelist og bibellærer. Han har vært hjelpeforstander i Betel Trondheim og Salem Oslo. Mellom 1957 og 1964 var han forstander (pastor) i Filadelfia Drammen.
Edvin Aamot
Edvin Aamot (født 31. januar 1963) fra Orkanger er skytterkonge fra Landsskytterstevnet i Førde i 1997. Han skyter for Orkla Skytterlag, men har også representert Trondhjems Skytterlag.
Hans Svartdahl
Biografi
Hans Svartdahl døde 88 år gammel, lørdag 15. november på Bærum sykehus, etter kort tids sykeleie. Han ble begravet fra Høvik kirke 27. november. Det er sagt om Svartdahl at han …bygget sine prekener opp med Guds ord og hadde en enestående bibelkunnskap og troskap mot Guds ord. Som misjonsekretær hadde han god kontakt med misjonærene og var en inspirasjonskilde.
Bibliografi
Svartdahl har både vært medforfatter i og selv skrevet flere bøker.
Eksterne lenker
Hans Svartdahl er død - Korsets Seier
Bearlag
Bearlag (bedarlag, bedelag) var en gammel tradisjon i det norske bondesamfunnet. Grendene var delt inn i uformelle bearlag som besto av folket på de nærmeste nabogårdene. Ved større familiebegivenheter som dåp, konfirmasjon, bryllup og gravferd ble bearlaget invitert sammen med familien. Noen steder ved at alle på de nærliggende gårdene ble invitert, andre steder ved at det var et visst antall per gård. Bearlaget ble også innkalt til dugnad når større arbeider skulle utføres, som legging av torvtak.
Noen steder var det to slags bearlag, et mindre for dåp og gravøl, og et større for bryllup og dugnadsarbeider. Større byggearbeider lot seg gjennomføre fordi mange var med, og bryllupsgaver og «be til bustad» var startkapitalen for nygifte par.
Numenius
Numenius (spover) er en slekt i snipefamilien og sorteres i underfamilien Numeniinae, som inkluderer to slekter med tilsammen ni arter. Den andre slekten er Bartramia, som er monotypisk. Numenius inkluderer åtte arter, med tilsammen 17 taxa.
Biologi
Numenius består av arter med spesielt langt nebb, herunder arten med det lengste nebbet av alle vadere – østspova. Gruppa Limosa utgjør sammen med Numenius de artene vi refererer til som spover. Disse artene er imidlertid ikke spesielt nært beslektet og tilhører hver sin underfamilie. Alle artene har imidlertid relativt langt nebb, men mens artene i Numenius har svært lange nedoverbøyde nebb, har artene i slekten Limosa stort sett lange og ganske rette nebb. Fjærdraktene, som endrer seg lite gjennom årstidene for begge slektene, er stort sett brunlige eller gråbrune i fargen, som regel med spetter og tverrstriper. Hekkedraktene er gjerne noe mer prangende og har ofte innslag av rustrødt.
Fossiler
Et fransk fossil, Limosa gypsorum, fra sen i eocen (rundt 35 millioner år siden) ble opprinnelig plassert i Numenius og hører kanskje hjemme her.
Et fossil fra sen pleistocen fra Mexico har også blitt beskrevet. Dette fossilet ble opprinnelig plassert i en egen slekt, Palnumenius, men var egentlig en kronospecie beslektet med N. americanus.
Inndeling
Inndelingen følger HBW Alive og er i henhold til Piersma & Bonan (2019).
Gunnar Wetterberg
Gunnar Wetterberg (født 1953) er en svensk historiker og SACOs samfunnspolitiske sjef.
Wetterberg har tidigere arbeidet i det svenske finansdepartementet. Som forfatter har han skrevet biografier om Axel Oxenstierna og Arvid Horn, og om samfunnsøkonomi og utdanning.
Han har videre blitt tildelt Kunskapspriset. For biografien om Axel Oxenstierna (Kanslern: Axel Oxenstierna i sin tid, 2 bind) har han også blitt tildelt Hertig Karls Pris. Wetterberg er æresdoktor ved Lunds universitet.
Spesielt på 1990-tallet var Wetterberg engasjert i den svenske debatten om borgerlønn. Ut ifra en sosialdemokratisk og faglig posisjon tok han stilling imot systemet og foreslo i stedet «medborgarkonton», med begrunnelsen at mesteparten av overføringene er omfordelinger mellom ulike deler av individets livssyklus.
I 2009 gjorde Wetterberg seg bemerket ved å ta til orde for en nordisk forbundsstat. Han argumenterte for at dette kunne ha en positiv effekt både internt i de nordiske landene og gi regionen større gjennomslagskraft i internasjonal politikk.
Han ble innvalgt i det kongelige svenske vitenskapsakademiet i januar 2010.
Henry Gleditsch
Henry Cochrane Williamson Gleditsch (født 9. november 1902 i Kristiania, henrettet 7. oktober 1942 i Falstadskogen) var en norsk skuespiller, og grunnla Trøndelag Teater i 1937. Han ble henrettet for sin antinazistiske linje.
Bakgrunn
Henry Gleditschs far var lektor ved Oslo katedralskole, men Henry tok selv artium som privatist etter å ha gått på Haagaas Artiumskursus, og studerte sosialøkonomi før han ble grepet av teateret.
Skuespiller
Sesongen 1922-1923 leste han med skuespilleren Thomas Thomassen ved Nationaltheatret. Våren 1923 spilte han første gang ved det daværende Trondhjems Teater. Senere spilte han ved Stavanger Theater, Casino teater i Oslo, Centralteatret i Oslo 1927-1931, Den Nationale Scene 1931-1932. Han ble gift i 1932 med skuespillerkollegaen Synnøve Tanvik (1910–1980). Han drev friluftsteater somrene 1931 og 1932, drev Søilen teater i Oslo høsten 1934 og ledet Ragna Wettergreens jubileumsturne i 1936.
Våren 1937 arbeidet han med å etablere et fast teater i Trondheim. Byen hadde en egnet scene, og mottok en rekke gjestespill og turneer; men var altså uten et fast teater. Gjennom et sedvanlig energisk arbeid lyktes Gleditsch i å forene alle gode krefter, og et teater ble etablert samme høst, med ham som dets første sjef. Teateret hadde sin åpningsforestilling 14. oktober 1937.
Andre verdenskrig
Under andre verdenskrig stod han i spissen for en rekke tiltak for å motarbeide nazistenes inntog på teateret. Straks virksomheten ved Trøndelag Teater ble tatt opp igjen etter den tyske invasjonen 9. april 1940 inntok teatret en frontposisjon i det holdningsskapende motstands­arbeidet.
Gleditsch ble avbildet på et norsk frimerke i 2002. En byste av ham står i Trøndelag teater, laget av Gunnar Janson.
Almería
Almería er en by og kommune i det sørøstlige Spania, ut mot Middelhavet. Byen er hovedstad i provinsen Almería. Kommunen har 200,753 innbyggere (2021).
Den mauriske borga Alcazaba er den nest største av de muslimske festningene i Sør-Spania, etter Alhambra.
Yi So-yeon
Biografi
Yi startet studier ved Gwangju Science High School og fikk grad i mekanikk ved KAIST i Daejeon. Hun fullførte bachelorgrad og mastergrad og arbeider nå som forsker i bioteknikk.
Sør-Koreas astronautprogram
Yi var en av to finalister for å bli den nye sørkoreanske astronauten i landets astronautprogram og ble valgt 25. desember 2006 og lå alt da an til å bli den første sørkoreanske astronauten som skulle bli sendt opp i rommet, på ferden Soyuz TMA-12 8. april 2008.
5. september 2007 valgte det sørkoreanske departementet for vitenskap og teknologi Ko San foran Yi So-yeon som en følge av de siste testene under treningen i Russland.
10. mars 2008 bestemte departementet for utdanning, vitenskap og teknologi at Yi skulle erstatte Ko. Årsaken til dette lå i at den russiske romadministrasjonen bad om en erstatter fordi Ko hadde brutt bestemmelser ved det russiske treningssenteret.
Filarete
Filarete, egentlig Antonio di Pietro Averlino (født ca. 1400 i Firenze i Italia, død ca. 1469 i Roma?) var en italiensk billedhugger, ingeniør, arkitekt og arkitekturteoretiker i renessansen. Det var han selv som tok i bruk det gresk-avledede navnet Filarete (venn av dygd).
Holtet (Oslo)
Holtet er en av grunnkretsene i Oslo, og et senter i den tidligere bydelen Ekeberg-Bekkelaget, nå innlemmet i Bydel Nordstrand. Det regnes som sentrum i strøket Bekkelaget. Området er et trafikk-knutepunkt, hvor Ekebergbanen krysser Kongsveien, og hvor Kongsveien møter Ekebergveien og Raschs vei. Her ligger også Bekkelaget skole samt Holtet videregående skole. I området er det også en del forretninger, herunder dagligvarer med delikatesser, blomster, klær, jernvarer, elektrisk, kafé, storkiosk og gatekjøkken.
Området har sitt navn etter Holtet gård, som lå like vest for dagens senter. Gårdens våningshus er bygget i nybarokk/jugendstil, og står i Holtveien 9. Huset ble fra 1924 brukt som direktørbolig for Ekebergbanen, og brukes i dag som eldresenter/grendehus.
Lenger nord i området, nærmere Brannfjell skole, ligger Holtet hageby, som faktisk ligger på grunn som har tilhørt Ekeberg og ikke Holtet gård. Denne hagebyen består av 180 boliger fordelt over 59 hus, bygget for Fagforeningenes Kooperative Bolig og Byggelag i 1925–31.
Petter Berg
Petter Berg (født 1. juli 1956) er en norsk politiker (H), og tidligere ordfører i Tønsberg.
Petter Berg er siviløkonom fra Norges handelshøyskole (NHH) og er selvstendig næringsdrivende. Han er gift og har fem barn.
Grand Prix Cycliste de Montréal 2011
Grand Prix Cycliste de Montréal 2011 var den andre utgaven av Grand Prix Cycliste de Montréal. Rittet ble arrangert 11. september over 17 runder på totalt 205,7 km.
I tillegg til de 18 ProTeam ble Cofidis, Europcar, FDJ og SpiderTech-C10 invitert til å delta.
Mellilä
Mellilä er en tidligere kommune i det finske landskapet Egentliga Finland. Kommunen ble sammen med Alastaro slått sammen med Loimaa kommune 1. januar 2009.
Hans Ebbing
Hans Nicolay Kristian Ebbing (født 1. august 1942) er en norsk politiker (SV) bosatt i Bergen. Politisk har han sin bakgrunn fra Kommunistiske Arbeidsgrupper, der flertallet gikk inn i SVs forløper Sosialistisk Valgforbund i 1973. Ebbing har siden markert seg på venstresida i partiet, og er blant dem Erik Solheim i sin tid som partileder omtalte som «museumsvoktere». Han har hatt flere verv både innenfor partiet, i folkevalgte organer og i andre organisasjoner.
Sammen med Trond Spurkeland og Knut Ågotnes ga han i 1974 ut boka Stalinismen – en marxistisk kritikk. Han har også stått bak flere bidrag til tidsskriftet Vardøger.
Reinhardswald
Reinhardswald er et skogrikt høydedrag i det nordlige Hessen i Tyskland. Området ligger vest for Weserdalen, mellom Hann. Münden og Bad Karlshafen, og har høyder opp til 472 moh. (Gahrenberg – 472,1 moh. og Staufenberg – 472,2 moh.).
Reinhardswald dekker et areal på over 200 km², og er det største, sammenhengende skogområdet i Hessen. Skogen består hovedsakelig av eik og bøk; en del av skogen brukes til utmarksbeite. Reinhardswald er nesten ubebodd, og er et av de tynnest befolkede områdene i hele Tyskland.
Noen få veier krysser skogen, og ellers er området godt tilrettelagt for turgåere, med et stort antall informasjonstavler som forteller om flora og fauna og om områdets historie. Særlig gir den lange vandringsleden Wildbahn et inntrykk av områdets karakter. De dype skogene som forekommer i Brødrene Grimms eventyr kan godt tenkes å være Reinhardswald, i og med at Wilhelm og Jacob Grimm fikk mange av sine eventyr fra informanter som bodde i området.
Gunilla Carlsson (moderat politiker)
Gunilla Carlsson (født 11. mai 1963 i Höör) er en svensk politiker som representerer Moderata samlingspartiet. Hun var Sveriges bistandsminister i Fredrik Reinfeldts regjering fra 2006 til 2013. I 2002 ble hun valgt inn i Riksdagen fra Östergötlands län.
Fra 1995 til 2002 representerte hun Sverige og Moderatarna i Europaparlamentet. Hun var 2. nestleder i Moderaterna fra 1999 til 2003, da hun ble 1. nestleder.
Sverre Haugli
Sverre Haugli er navnet til flere personer:
Sugefisk
Sugefisk (Remora remora) er den eneste av de åtte artene av sugefisker som er funnet i norske farvann.
Kroppen er torpedoformet og rund i tverrsnitt. På ryggen er det en stor sugeskive. Den kan bli opptil 86 cm lang, men vanlig lengde er rundt 40 cm. De vanligste vertene er haier, men den suger seg også fast til andre store fisker, havskilpadder og skip. Hos haiene sitter den på gjellene, finnene eller kroppen. Parasittiske hoppekreps på haiens hud utgjør mye av føden.
Remora remora har en kosmopolitisk utbredelse i varme hav. Av og til følger den med blåhai eller andre tropiske haier når de vandrer nordover, og den kan da dukke opp i norske farvann.
Langsua nasjonalpark
Omfang og bufferområder
Nasjonalparken ligger i Øystre Slidre, Nord-Aurdal, Nordre Land, Gausdal, Sør-Fron og Nord-Fron kommuner, Innlandet. Parken grenser opp til følgende verneområder som ble opprettet samtidig: Haldorbu landskapsvernområde, Storlægeret landskapsvernområde, Dokkfaret landskapsvernområde, Espedalen landskapsvernområde, Kjølaåne naturreservat, Røssjøen naturreservat, Skardberga naturreservat, Oppsjømyra naturreservat og Hersjømyrin naturreservat. I tillegg grenser parken til Hynna naturreservat, som var opprettet tidligere, men som ble utvidet i 2011.
Parken er en utvidelse av Ormtjernkampen nasjonalpark fra 1968, som var Norges minste nasjonalpark. En utvidelse hadde vært utredet fra 2005 av, under navnet «Ormtjernkampen – Skaget», omfattende inntil 1365 km². I planprosessen falt Etnedal kommune utenfor nasjonalparken.
Naturforhold
Området er internasjonalt viktig for planten skjeggklokke, og den sjeldne planten finnmarksstarr har hovedutbredelsen sin i Norge i Langsua. Parken er også hjem for rødlistede fuglearter som myrhauk, fjellmyrløper og dobbeltbekkasin. Alle de fire store rovpattedyrene besøker området, men bare gaupe har fast tilhold.
Forvaltning og bruk av området
Det finnes både setre og tamreindrift i området. Den norske turistforening har sju hytter i nasjonalparken, den største av dem er Liomseter turisthytte.
Kurt Schumacher
Kurt Schumacher (født 13. oktober 1895 i Culm, Vestpreussen, død 20. august 1952 i Bonn) var en tysk sosialdemokratisk politiker (SPD). Han var formann for SPD fra 1946 og parlamentarisk leder for partiet i Forbundsdagen fra 1949 frem til sin død i 1952.
Bakgrunn og virke
Schumacher ble født i Vestpreussen som sønn en forretningsmann. Han studerte jus og tok den juridiske doktorgrad. Hele sitt yrkesaktive liv engasjerte han seg i politikken for SPD. Han var først redaktør for en partiavis, og ble senere medlem av den prøyssiske landdagen og fra valget i 1930 av Riksdagen. Under det nasjonalsosialistiske styret satt han det meste av tiden i konsentrasjonsleir.
Chislehurst
Chislehurst er et sted i London, hovedstaden i England. Det ligger i distriktet Bromley.
Lisbeth Korsmo
På grunn av stor treningsvilje fikk Lisbeth Korsmo rask framgang fra hun begynte å konkurrere på skøytebanen som 15-åring i 1963. Hun gikk til topps allerede i sitt første junior-NM i 1965. Året etter deltok hun i seniorklassen og plasserte seg på andreplass i NM bak sin hardeste konkurrent gjennom mange år, Sigrid Sundby. Slik var rekkefølgen i samtlige NM mellom 1966 og 1970. I 1971 fikk Lisbeth Korsmo sitt første allroundmesterskap.
Chislehurst
Etymologi
Navnet Chislehurst kommer av det saksiske ordet cisel som betyr grus og hyrst som betyr skogfylt ås.
Lisbeth Korsmo
Hennes største prestasjon internasjonalt var en bronsemedalje på 3,000 meter i OL i Innsbruck i 1976 – ett hundredels sekund fra sølvet og fem hundredels sekund bak gullet. På 1,500 meter ble hun nr. 4. Hun deltok i OL også i 1968 i Grenoble i Frankrike, 1972 i Sapporo, Japan og 1980 i Lake Placid i USA, og ble Norges første kvinnelige medaljevinner i hurtigløp på skøyter under vinter-OL og er per 2017 kun en av to norske kvinnelige skøyteløpere med medalje, den andre er Bjørg Eva Jensen med gull fra 3000 meter i 1980. Hun stilte for Norge i tilsammen 25 europa- og verdensmesterskap i hurtigløp på skøyter (fem EM 1970–1974, åtte sprint-VM 1970–1971, 1973–1978 og tolv allround-VM 1966–1967, 1969–1971, 1973–1978 og 1980). Beste plasseringer var 5.-plass i EM og allround-VM i 1971 samt en sjetteplass i det uoffisielle sprint-VM også i 1971.
Karl-August Fagerholm
Karl-August Fagerholm (født 31. desember 1901 i Sjundeå i Finland, død 22. mai 1984 i Helsingfors) var en finlandssvensk sosialdemokratisk politiker. Fagerholm var statsminister i tre etapper; 1948–50, 1956–57 og 1958–59). Han satt i riksdagen 1930-1965.
I 1956 var han Finlands sosialdemokratiske parti kandidat ved presidentvalget og tapte knapt mot Urho Kekkonen.
Fagerholm var også kjent som en ivrig forkjemper for det nordiske samarbeidet og var en flittig gjest i Stockholm hos blant annet Tage Erlander.
Kurt Schumacher
Bakgrunn og virke
Schumacher var en markant antikommunist. Verdensberømt er hans sitat om at kommunistene ikke er annet enn «rødlakkerte fascister». Han var også en sterk forsvarer av de tyske fordrevnes rettigheter.
Han regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Lisbeth Korsmo
Lisbeth Korsmo er syv ganger norgesmester allround (1971–72 og 1974–78) og seks ganger sprint (1971, 1974–78).
Storbakken
Storbakken er et tettsted i Kristiansund kommune i Møre og Romsdal. Tettstedet har 0 innbyggere per 1. januar, og ligger på sørsiden av Freiøya, vendt mot Freifjorden. Storbakken ble etablert som byggefelt om lag 1970.
Lisbeth Korsmo
Etter at hun la opp som skøyteløper i 1980, satset hun noen år som aktiv syklist i Ullensaker Cykleklub. Hun hadde flere representasjonsoppgaver for Norge, og i 1981 vant hun NM i fellesstart landevei og deltok hun sammen med Liv Hegstad, Nina Søbye og Elisabeth Fagerness i sykkel-VM i Praha i daværende Tsjekkoslovakia hvor hun ble nummer 29 og beste norske.
Storbakken
Det er etablert en bensinstasjon ved lokalbutikken i tilknytning til byggefeltet.
Lisbeth Korsmo
I 1976 mottok hun Porsgrunds Porselænsfabriks Ærespris.
Norgesrekorder
Liste over norgesrekordnoteringer gjort av Lisbeth Korsmo (Berg).
Francisco Pérez Sanchez
Francisco "Fran" Pérez Sanchez er en spansk landeveissyklist.
Han var utestengt fra sykkelsporten i 18 måneder fra oktober 2003 for å ha testet positivt for EPO under Romandie rundt.
Ko San
Ko San (født 19. oktober, 1976 i Busan, Sør-Korea) er en sørkoreansk forsker ved Samsung Advanced Institute of Technology.
Ko vokste opp sammen med mor og søster etter at hans far døde da han var barn. Han ble uteksaminert fra Hanyoung Foreign Language High School og fortsatte med matematikkstudier ved Seoul National University. Han vant bronse i et nasjonalt amatørboksestevne i 2004 og har besteget det 7546 meter høye kinesiske fjellet Muztagh Ata i Xinjiang-provinsen, samme år.
25. desember 2006 var han en av to finalister til Sør-Koreas astronautprogram og skulle etter planen være med på den russiske Soyuz TMA-12 i april 2008.
5. september 2007 bestemte sørkoreas departement for vitenskap og teknologi at Ko skulle være med på ferden, og ikke hans utfordrer, den 29-år gamle Yi So-yeon, basert på testresultater fra treningen i Russland.
Men den 10. mars 2008 bestemte departementet for utdanning, vitenskap og teknologi at Yi skulle erstatte Ko. Årsaken til dette lå i at den russiske romadministrasjonen bad om en erstatter fordi Ko hadde brutt bestemmelser ved det russiske treningssenteret.
Masku
Masku (eldre svensk: Masko ) er en finsk kommune i landskapet Egentliga Finland. Kommunen har cirka 9 400 innbyggere og et areal på 204,36 km² hvorav 1,37 km² er vann. Masku er en finskspråklig kommune som grenser til kommunene Nousis, Rusko, Reso, Nådendal, Virmo og på ett punkt Åbo, Aura og Pöytyä.
Morača
Morača (serbisk: Морача) er den nest lengste elven i Montenegro, med en total lengde på 99,5 km. Den har sitt utspring ved landsbyen Velje Duboko i Maganikfjellene (rett øst for toppen Zuta Greda) midt i landet, 100 km øst for Nikšić og 200 km nord for Podgorica.
Moraca renner nesten rett sørover i et dypt canyon, hvor både jernbane og hovedvei nordover til Serbia går. Moraca møter sideelvene Mala og Zeta ved Podgorica. Her på Zetasletten gir Moraca grunnlag for omfattende landbruk og vindyrking.
Sør for hovedstaden renner elven gjennom et sumpområde med Ramsar-vern, det strekker seg 7–8 km helt ut til munningen i Shkodërsjøen (Skadarskoe jezero). Ved munningen ligger klosteret Sveti Nikola. Shkodërsjøen går i sin tur over i en annen elv – Bojana, ved byen Shkodër i Albania.
466 Tisiphone
466 Tisiphone er en asteroide i det ytre av hovedbeltet. Den ble oppdaga den 17. januar 1901 av Max Wolf og Luigi Carnera fra Landessternwarte Heidelberg-Königstuhl i Heidelberg. Den er oppkalt etter furien Tisifone fra gresk mytologi.
Eufrat
Eufrat er en elv i Midtøsten, i det sydvestlige Asia. Elven er 2800 km lang og har sin opprinnelse i fjellene i det østlige Tyrkia. Den renner gjennom Syria og Irak hvor den sammenløper med "søster"-elven Tigris ved Al-Quarnah, nord for byen Basra og danner Shatt al-Arab som har sitt utløp i Persiabukta.
Eufrat er den vestlige elven i elveparet Eufrat og Tigris i Irak. Elven mottar ingen tilførsel av vannmengder fra noen bielver, utenom sine kilder i fjellene Tyrkia, på sin ferd gjennom Syria og Irak.
Navnet
Ordets opprinnelse kan ha kommet fra assyriske «phrat», som omtrent betyr «oversvømmelse», det vil si, hver gang elven gikk over sine bredder så førte det til overflod av hvete og så videre.
Strekning
Eufrat er den lengste elven i den vestlige delen av Asia. Elven er omtrent 2,800 kilometer lang og har et nedbørsområde på 675,000 km². Den blir dannet av to kildeelver som renner sammen ved Keban i fjellene i Tyrkia: Kara Su («svart vann», også kalt Vest-Eufrat, 450 km lang) fra vest og Murat eller Øst-Eufrat (650 km lang) fra øst. Den øvre delen av elven renner ned bratte fjell og dype slukter i Taurusfjellene.
Den viktigste bielven til Eufrat innenfor Tyrkias grenser er Akarsu ved Kösedağ fjellet i Sivasprovinsen. Den del av elven som ligger i Tyrkia utgjør ca 1263 km. I mellom månedene mars og juni er det økende vannføring. I mellom juli og januar måned er vannstanden mye lavere, men likevel er det mye vannføring i elven.
Hristofor av Jugoslavia
Hristofor av Jugoslavia, også kjent som Christopher George (født 4. februar 1960, død 14. mai 1994) var Prins Andrej av Jugoslavias sønn med Christina Margarethe av Hessen-Kassel. Han levde i stillhet som lærer på Islay i de Indre Hebridene, hvor han omkom i en sykkelulykke i 1994.
Eufrat
Strekning
Noen av Tyrkias største damanlegg er bygget på Eufratelven. Av disse er følgende ferdigstilt; Keban Barajı (Elazığ), Karakaya Barajı (Malatya-Elazığ), Atatürk Barajı (Adıyaman-Şanlıurfa), Birecik Barajı (Birecik) og Karkamış Barajı (Kargamış). I tillegg er to større tunnelprosjekter ferdigstilt, kalt Şanlıurfa tüneli som er ment å føre vann fra Eufrat til de karrige jordbruksområdene i Harrandalen.
Spesielt i byen Erzincan i Tyrkia er det ideelle forhold for raftingsporten. Årlig tiltrekker området seg hundrevis av turister som benytter seg av Eufrats høye vannføring.
Elven renner deretter gjennom Syria. I Syria er det tre store sideelver til Eufrat, Sajur, Balikh og Khabur. Disse elvene springer ut i åsene ved foten av Taurusfjellene langs den syrisk-tyrkiske grense og gir forholdsvis lite vann til Eufrat.
Når Eufrat går inn i Irak er det ingen flere naturlige sideelver til Eufrat, selv om det går kanaler mellom Eufrat og Tigris. Her har elven gjennom årene flyttet seg østover, slik at byer som Babylon er kommet inn i den tørre ødemarken.
Vannmengden skifter fra 300 m³/s på sommeren til 4000 m³/s i vårflommen. Nedstrøms får elven ikke noen tilførsel av vann. Nord for Basra sør i Irak flyter elven sammen med Tigris og blir til elven Shatt al-Arab, som i sin tur munner ut i Persiabukta.
Ved Basra deler elven seg i mange løp, og danner et stort våtmarksområde.
Historisk betydning
Elveslettene omkring Eufrat og Tigris var opphavet til den antatt eldste sivilisasjonen, den sumerske, som oppstod omkring 3000 f.Kr. En rekke urtidsbyer lå langs elven, blant dem Mari, Sippar, Nippur, Shuruppak, Uruk, Ur og Eridu, hvilket regnes som arnestedet for den vestlige sivilasjon. I elvedalen oppstod oldtidsrikene Babylonia og Assyria. I mange hundre år markerte elven grensen mellom Persia og Egypt.
Alt fra gammel tid var Eufrat knyttet sammen med Tigris ved hjelp av kanaler.
Eufrat i jødedom og islam
En flod ved navn «Perath» (hebraisk for Eufrat) er en av de fire floder som flyter fra Edens have, ifølge Første Mosebok 2,14. De andre flodene er Pisjon, Gihon og Tigris (kalt Hiddekel). Floden markerte en av de grenser som Gud gav til Abram og hans ætlinger Isak, Jakob og så videre.
I Åpenbaringsboken 16,12 finnes en profeti som innebærer at Eufrat kommer til å tørke inn før Harmageddon.
Også innen islam hevder visse hadither fra Muhammed at Eufrat kommer til å tørke inn, og avdekke tidilgere ukjente skatter som kommer å utløse konflikter og krig.
Merimasku
Merimasku er en tidligere kommune i det finske landskapet Egentliga Finland. 1. januar 2009 ble kommunene Merimasku, Velkua, Rimito slått sammen med Nådendal kommune.
Limosa
Limosa (svarthalespover) er eneste slekt i underfamilien Limosinae (monotypisk), som er én av fem underfamilier i snipefamilien (Scolopacidae). Slekten inkluderer kun fire arter, som alle har navneendelsen spove. Alle andre såkalte spover inngår i slekten Numenius, som inngår i underfamilien Numeniinae. Spover behøver således ikke å være spesielt nært beslektet.
Biologi
Nebb og undere ekstremiteter er lange, og de trekker over lange avstander. Artene danner store flokker i kyststrøk om vinteren. Artene kan skilles fra Numenius-artene ved sine rette eller lett oppadbuede nebb. Vinterdrakten er temmelig fargeløs, men tre arter har røde områder under når de hekker. Hunnene er betraktelig større enn hannene.
Inndeling
Inndelingen følger HBW Alive og er i henhold til Piersma & Bonan (2019).
Fossiler
Det er også en eller to arter av fossile forhistoriske Limosa'er. Limosa vanrossemi er fra sent i miocen (omtrent seks millioner år siden) og ble funnet i California. Limosa gypsorum er fra sent i eocen (omtrent 35 millioner år siden) og ble funnet i Frankrike. Dette kan ha vært en Numenius eller en stamart for begge gruppene (og muligvis andre snipefugler).
6. etappe av Giro d’Italia 2011
6. etappe av Giro d'Italia 2011 ble kjørt den 12. mai 2011 og gikk mellom Orvieto og Fiuggi. Dagens burdd gikk etter rundt 25 kilometer da Jussi Veikkanen, Kristof Vandewalle, Jaroslav Popovytsj, Frederik Veuchelen og Sacha Modolo dro i fra hovedfeltet, men de fem i front fikk aldri et avskrekkende forsprang. Feltet virket å ha full kontroll på utbryterne under hele etappen, og mesteparten av spenningen underveis lå i om Mark Cavendish kunne klare å holde følge opp de siste milene med stigning da det virket som at det hele kunne bli avgjort i en massespurt.